पाएं अपने शहर की ताज़ा ख़बरें और फ्री ई-पेपरडाउनलोड करें
जिले में पिछले 24 घंटों के दौरान कोरोना पॉजिटिव दो मरीजों की इलाज के दौरान कोविड अस्पताल में मौत हो गई। जबकि शनिवार को 5 मरीजों ने इलाज के दौरान दम तोड़ दिया। अब तक जिले में कोरोना से 68 लोगो की मौत हो चूकी है। मरने वाले मरीजों में झुमरी तिलैया निवासी 60 वर्षीय वृद्ध की मौत रविवार को गंभीर हालत में भर्ती कराए जाने के मात्र 15 मिनट के अंदर हो गई।
मृतक मरीज का ऑक्सीजन लेवल काफी कम था। जिसे अस्पताल में भर्ती किए जाने के बाद ऑक्सीजन सपोर्ट दिए जाने के बाद भी उसमें कोई सुधार नहीं हुआ। वहीं असनाबाद निवासी 70 वर्षीय बुजुर्ग की मौत शनिवार शाम 8.30 बजे हो गई। उसे इलाज के लिए उसी दिन शाम 4.30 बजे के करीब भर्ती कराया गया था। उक्त मरीज का भी ऑक्सीजन लेवल काफी कम बताया गया था। इलाज के दौरान मरीज को ऑक्सीजन के अलावा इमरजेंसी दवा दी गई, मगर उसे बचाया नहीं जा सका।
इसके अलावा शनिवार को मृतक अन्य पांच मरीजों में 4 की मौत डोमचांच कोविड अस्पताल में व एक 30 वर्षीय युवक की मौत झुमरी तिलैया स्थित राज शिशु कोविड केयर सेंटर में हो गई। मृतक सभी मरीजों को गंभीर हालत में अस्पताल में भर्ती कराया गया था। इसमें कुछ मरीज एक-दो दिन पहले भर्ती किए गए थे। जबकि शेष को उसी दिन अस्पताल में भर्ती कराया गया था। सभी मृतकों का कोरोना प्रोटोकॉल के तहत अंतिम संस्कार प्रशासन की देखरेख में कराया गया।
अब तक 98 ने जान गंवाई
24 घंटों के दौरान जिले में 221 पॉजिटिव मामले सामने आए। 133 ट्रूनैट व 36 एंटिजन के अलावा 52 मामले आरटीपीसीआर जांच में सामने आए। वहीं शनिवार को भी 250 मामले जांच में सामने आए थे। पॉजिटिव केस की कुल संख्या 1349 बताई गई है। वहीं मरने वालों की कुल संख्या 98 हो गई है।
वहीं कुल 158 मरीज इस दौरान स्वस्थ भी हुए है। जिनमें 125 मरीज होम आइसोलेशन में थे, जबकि 30 मरीज कोविड अस्पताल डोमचांच व 3 प्राईवेट हॉस्पीटल में इलाज के बाद स्वस्थ हुए। 4439 जांच के सैंपल फिलहाल लंबित बताए गए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva hin_Deva zho_Hant eng_Latn